stanford-oval/wikipedia huggingface dataset:
COVID-19
Tartunnan uusiutuminen

COVID-19-tautiin voi sairastua uudelleen parantumisen jälkeen. Ei ole tiedossa mikä vaikuttaa uudelleen sairastumisen riskiin, kuinka usein sitä tapahtuu ja levittääkö taudista parantunut tautia uudelleen sairastuttua aikaisemmalla tavoin.
Sairastettu tauti tuottaa kehossa vasta-aineita uutta tartuntaa vastaan jonkin aikaa. Sairastettu tauti antaa noin yhden kuukauden ajaksi suojan tautia vastaan. Rokotteet suojavat uudelleensairastumiselta kahden, kolmen kuukauden ajan. Rokotteet antavat suojaa taudin seurauksia vastaan. Vaikka suoja on korkea, ei kumpikaan tarjoa 100 % suojaa. Suojan teho vaihtelee eri virusmuunnoksista riippuen.
Virukselle omalta osaltaan vastustuskyvyn kehittävien kehon tuottamien vasta-aineiden määrän on havaittu vähenevän valta-osalla nuorista ja vanhoista ihmisistä noin 90 päivän aikana SARS-CoV-2-tartunnan saamisesta. Vasta-aineperusteinen vastustuskyky virusta vastaan saattaa olla lyhytkestoinen. T-soluvälitteisen vastustuskyvyn virusta vastaan taas on useammassa tutkimuksessa osoitettu olevan mahdollisesti vasta-aineita pysyvämpää.
Uudelleensairastuminen saattaa lisätä riskiä joutua sairaalahoitoon tai kuolla tautiin. Vuosina 2020 ja 2021 tehdyn tutkimuksen mukaan taudin kahdesti tai useammin sairasteneilla oli kaksinkertainen riski kuolla tautiin. Riski joutua sairaalahoitoon oli kolminkertainen. Uudelleensairastuminen lisää riskiä sairastua sydämen, keuhkojen ja munuaisten sairauksiin, sekä riskiä sairastua kakkostyypin diabetekseen.
COVID-19 tauti aiheuttaa kohonneen riskin sydän- ja aivoverisuonitauteihin 12 kuukauden ajan sairastumisen jälkeen.
Virusinfektion oireet.
Suomessa ja monissa muissa maissa pyrkimyksenä on hidastaa taudin leviämistä muun muassa henkilökohtaisen hygienian ja karanteenien kautta. Tämä laskisi tartuntatapausten päiväkohtaista lukumäärää ja vähentäisi siten hoitoa vaativien potilaiden aiheuttamaa terveydenhuollon ylikuormitusta.
Koronatesti otetaan yleisimmin tikulla nielusta nenän kautta.
Tapauskuolleisuus ikäryhmän mukaan Kiinassa.
Pihtiputaan mummo

Pihtiputaan mummo on journalismissa ja muussa suureen yleisöön kohdistetussa viestinnässä käytetty käsite, jolla kuvataan lehden keskivertolukijaa, television keskivertokatsojaa, radion keskivertokuuntelijaa jne. Sitä käytetään määrittelemään uutisjuttujen ja tiedotteiden ym. ymmärrettävyystaso: viestin pitää olla maaseudulla asuvan, vähemmän koulutetun ja iäkkään henkilönkin ymmärrettävissä. Ihmisten koulutustason ja medialukutaidon parantumisen myötä myös ”Pihtiputaan mummon” ymmärryksen taso arvioidaan jatkuvasti hieman korkeammaksi.
Käsitteen tausta

Pihtiputaan mummo -käsitteen keksijäksi mainitaan lehtimies ja Tampereen yliopiston lehtimiestyön opettaja Allan Liuhala. 1960-luvun alussa hänen muistellaan opettaneen: "'Pitää kirjoittaa niin, että Pihtiputaan mummokin se ymmärtää.”
Pihtiputaan mummoon viitataan myös viestinnässä tai muilla elämänalueilla tapahtuvien teknologisten murrosten yhteydessä. Digitelevisioon siirryttäessä esimerkiksi pohdittiin, miten kauan sen rinnalla tulee pitää yllä analogisia televisiolähetyksiä ”jotta Pihtiputaan mummo näkee televisio-ohjelmansa”.
Pihtiputaan mummon kaltaista käsitettä käytetään myös äänitteiden ja muun sähköisen viestinnän, kuten televisio- tai radiomainosten äänen ja kuvan viimeistelyssä. Ääni- tai videostudiossa saattaa tätä varten olla huippuluokan ammattilaitteiden lisäksi myös ”mummotelkkari” eli pieni ja vanha kuvaputkitelevisio tai ”mummoradio” eli pieni matkaradio tai halpa ministereo, joilla voidaan havaita, miltä tuotos näyttää ja kuulostaa teknisesti alkeellisilla laitteilla.
Pihtiputaan mummo Pihtiputaalla

Pihtiputaalla on sanonnan innoittamana vuodesta 1994 kolmen vuoden välein valittu Pihtiputaan mummo.
Pihtiputaan mummot aikajärjestyksessä:
Kyllikki Varha
Anneli Aaltonen
Kirsti Pulkkinen
Maija Tiainen
Virpi Paananen
Paula Kivinen
Kaija Aikioniemi
Aune Turunen
Sanna Kananen
Aiheesta muualla

Pihtiputaan mummon virallinen sivusto
Coux (Ardèche)

| Coux |
| --- | --- |

 Coux
 Koordinaatit: 44°44′06″N, 4°37′16″E 
Valtio:  Ranska
Alue:  Rhône-Alpes
Departementti:  Ardèche
Arrondissementti:  Privas
Väkiluku (2021):  479
 – Väestötiheys:  36,3 as./km²
 
 Kunnan kotisivut 
Infobox OKVirheellinen NIMI-arvo: 
Coux on kunta itäisessä Ranskassa Ardèchen departementissa Rhône-Alpesin alueella. Se sijaitsee Ouvèzejoen laaksossa. Vuonna 2021 siellä oli 479 asukasta. Tämän keskiaikaisen kylän nähtävyyksiä on joen ylittävä, alkujaan 1300-luvulla rakennettu kaarisilta. Silta uudistettiin vuonna 1629.
Aiheesta muualla

Kuvia tai muita tiedostoja aiheesta Coux (Ardèche) Wikimedia Commonsissa
Everything Has Changed

| ”Everything Has Changed” Taylor Swift ft>  Ed Sheeran |
| --- | --- | --- |

Singlen tiedot
 Albumilta: Red
 Äänitetty : 2012
 Julkaistu: 22. lokakuuta 2012 (julkaisu albumilla)   23. kesäkuuta 2013 (singlejulkaisu)
 Formaatti: digitaalinen lataus
 Tekijä(t): Taylor Swift, Ed Sheeran
 Tuottaja(t): Butch Walker
 Tyylilaji: folkpop
 Kesto: 04.04
 Levy-yhtiö: Big Machine
Listasijoitukset
  32.    7.
Taylor Swiftin muut singlet
| ”Red” 2013 | ”Everything Has Changed” 2013 | ”The Last Time” 2013 |
Ed Sheeranin muut julkaisut
| ”Give Me Love” 2012 | ”Everything Has Changed” 2013 | ”I See Fire” 2013 |
Everything Has Changed on yhdysvaltalaisen laulaja-lauluntekijä Taylor Swiftin kappale, jolla laulaa myös englantilainen laulaja-lauluntekijä Ed Sheeran. Kappale julkaistiin Swiftin albumilla Red 22. lokakuuta 2012. Kappaleen ovat säveltäneet Swift, Sheeran. Tuottajana toimi Butch Walker.
Kappale julkaistiin albumin kuudentena virallisena singlenä 23. kesäkuuta 2013. Se pääsi singlelistojen kymmenen kärkeen Isossa-Britanniassa ja Irlannissa. Yhdysvalloissa se oli listasijalla 32. Kappale on myynyt platinaa muun muassa Yhdysvalloissa ja Isossa-Britanniassa.
”Everything Has Changed” on romanttinen balladi ja tyyliltään folkpopmusiikkia. Sanoituksissa laulaja sanoo haluavansa tutustua uuteen ihastukseensa paremmin.
Swift julkaisi kappaleesta uuden version ”Everything Has Changed (Taylor’s Version)” albumilla Red (Taylor’s Version) vuonna 2021. Hän on levyttänyt vanhaa tuotantoaan uudelleen levy-yhtiökiistojen takia. Sheeran on mukana myös uudella versiolla.
Tuotanto

Swift on kertonut kirjoittaneensa kappaleen Sheeranin kanssa omalla takapihallaan.  Kappaleen tuottajana toimi Butch Walker. Swift pyysi tuottajaksi Walkeria, koska hän ihaili tämän taitoa tuoda tunne esiin musiikissa.
”Everything Has Changed” on romanttinen balladi. Tyyliltään kappale kuuluu folkpop-genreen. Sanoitukset kertovat uuden ihmisen tapaamisesta ja ihastumisesta. Laulaja sanoo haluavansa tutustua ihastukseensa paremmin.
Julkaisu ja vastaanotto

”Everything Has Changed” vuosi internetiin 17. lokakuuta 2012, muutamaa päivää ennen Red-albumin julkaisua. Albumi julkaistiin virallisesti 22. lokakuuta.
Kappaleesta tuli albumin kuudes virallinen single 24. kesäkuuta 2013. Kappale menestyi parhaiten Isossa-Britanniassa ja Irlannissa. Se oli parhaimmillaan Britannian singlelistan sijalla 6 ja Irlannin listan sijalla 5. Yhdysvalloissa kappale pääsi listasijalle 32. Singlen on sittemmin myynyt platinaa muun muassa Yhdysvalloissa ja Isossa-Britanniassa.
Kappale sai ristiriitaisen vastaanoton kriitikoilta. Billboard kritisoi itse sävellystä, mutta kehui Sheeranin herkkiä lauluosuuksia. Digital Spyn Robert Copsey kirjoitti, että kappale itsessään on jo kuultu, mutta Swift ja Sheeran jättävät yhdessä kuuntelijalle harvinaisen lämmön tunteen.
Musiikkivideo

Kappaleen musiikkivideo kuvattiin Los Angelesissa ja San Antoniossa sekä julkaistiin YouTubessa 6. kesäkuuta 2013. Video kertoo Swiftiä ja Sheerania muistuttavista lapsista, jotka käyvät yhdessä koulua ja ihastuvat toisiinsa. Swift ja Sheeran esittävät heidän vanhempiaan. Billboard kutsui videota mahdottoman suloiseksi musiikkivideoksi.
Listasijoitukset

| Maa ja lista | Korkein sija |
| --- | --- |
 Australia (ARIA Charts): 28
 Irlanti (IRMA): 5
 Iso-Britannia (Britannian singlelista): 7
 Japani (Japan Adult Contemporary, Billboard Japan): 90
 Kanada (Canadian Hot 100): 28
 Skotlanti (OCC): 7
 Uusi-Seelanti (Recorded Music NZ): 22
 Yhdysvallat (Billboard Hot 100): 32
 Yhdysvallat (Adult Contemporary): 11
 Yhdysvallat (Adult Pop Airplay): 8
 Yhdysvallat (Pop Airplay): 14

| Maa ja lista | Korkein sija |
| --- | --- |
 Iso-Britannia (suoratoisto): 83
 Kanada (Canadian Hot 100): 51
 Singapore (RIAS, Top Digital): 24
 Yhdysvallat (Billboard Hot 100): 63
Global 200 (Billboard): 59
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 3x platinaa | Australian Recording Industry Association |
|  Brasilia | platinaa | Pro-Música Brasil |
|  Iso-Britannia | platinaa | British Phonographic Industry |
|  Uusi-Seelanti | platinaa | Recorded Music NZ |
|  Yhdysvallat | 2x platinaa | Recording Industry Association of America |

| Maa | Sertifikaatti | Myöntäjä |
| --- | --- | --- |
|  Australia | kultaa | Australian Recording Industry Association |
Aiheesta muualla

Everything Has Changed -musiikkivideo
Everything Has Changed (Taylor’s Version) -lyriikkavideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover 
| n k Ed Sheeran |
| --- | --- |
Studioalbumit:  +  X  ÷  No.6 Collaborations Project  =  −  Autumn Variations 
Kappaleet:  ”I See Fire”  ”Photograph”  ”Castle on the Hill”  ”Shape of You”  ”Perfect”  ”Happier”  ”Bad Habits”  ”The Joker and the Queen” 
Kappaleet vierailijana:  ”Everything Has Changed”  ”End Game” 
Elokuvat:  Bridget Jones’s Baby  Yesterday  Red Notice
Epaalan kansakoulu

Epaalan kansakoulu valmistui vuonna 1939 ja koulun laajennus 1950. Suunnittelijana oli rakennusmestari Julius Lehtonen. Vuodesta 1934 koulu oli toiminut Mäki-Uotilan talossa. Epaalan koulu lakkautettiin vuonna 2014. Nykyisin rakennus toimii juhlatalona.
↑  Kristiina Helminen: Jo joutui armas aika – Suvivirsi on aikojen saatossa raikunut kaikkiaan 21 eri pälkäneläiskoulussa, joista toiminnassa on nykyisin viisi Sydän-Hämeen Lehti. 3.6.2024. Viitattu 4.8.2024.
Baix

| Baix |
| --- | --- |
 Pyhän Joosefin kappeli.
 Baix
 Koordinaatit: 44°42′47″N, 04°45′53″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Privas
Pinta-ala:  
 – Kokonaispinta-ala:  17,39 km²
Väkiluku (2021):  1 280
 – Väestötiheys:  73,6 as./km²
Postinumero:  07210
Infobox OKVirheellinen NIMI-arvo: 
Baix on kunta Ardèchen departementissa Ranskassa. Kunnan pinta-ala on 17,39 neliökilometriä.  Vuonna 2021 siellä oli 1 280 asukasta.
Aiheesta muualla

Kuvia tai muita tiedostoja aiheesta Baix Wikimedia Commonsissa
Kruununkymmenykset

Kruununkymmenykset ovat keskiaikainen vero, joka maksettiin kuninkaalle talouden, metsästyksen ja kalastuksen tuotosta. Yhteiskunnan jäsen on velvollinen maksamaan kruununkymmenyksiä kruunun menojen kattamiseksi. Kirkko peri omat kymmenyksensä näiden lisäksi. Suomessa kruununvero lakkautettiin 29. marraskuuta 1924 annetulla lailla vuoden 1925 alusta alkaen.
Lisätietoja

Pieni Tietosanakirja
Lännen Media

Lännen Media on länsi- ja pohjoissuomalaisten maakuntalehtien perustama yhteisyritys. Lehdet perustivat vuoden 2014 lopulla yhteisen valtakunnallisen toimituksen, joka tuottaa sisältöä niin painettuihin lehtiin kuin digi-, verkko- ja mobiilikanaviin. Toimitus on yhtiöitetty Lännen Media Oy:hyn. Yhtiön toimitusjohtajana ja Lännen Median päätoimittajana toimii Matti Posio. Lännen Median lisäksi toinen vastaava suurien suomalaisten sanomalehtien yhteistyöverkosto on Uutissuomalainen.
Yhteistyöverkoston jäsenet

| Lännen Media | Uutissuomalainen |
| --- | --- |
Ilkka-Pohjalainen: Etelä-Saimaa
Kainuun Sanomat: Etelä-Suomen Sanomat
Keskipohjanmaa: Helsingin Uutiset
Kaleva: Hämeen Sanomat
Lapin Kansa: Iisalmen Sanomat
Länsi-Suomi: Itä-Häme
Turun Sanomat: Itä-Savo
: Aamuposti
: Forssan Lehti
: Karjalainen
: Keskisuomalainen
: Keski-Uusimaa
: Kouvolan Sanomat
: Kymen Sanomat
: Länsi-Savo
: Länsi-Uusimaa
: Länsiväylä
: Savon Sanomat
: Tamperelainen
: Turkulainen
: Uusimaa
: Vantaan Sanomat
Astet

| Astet |
| --- | --- |
 Näkymä Astet’hin.
 Astet
 Koordinaatit: 44°41′54″N, 04°01′34″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Largentière
Pinta-ala:  
 – Kokonaispinta-ala:  34,45 km²
Väkiluku (2021):  53
 – Väestötiheys:  1,5 as./km²
Postinumero:  07330
Infobox OKVirheellinen NIMI-arvo: 
Astet on kunta Ardèchen departementissa Ranskassa. Kunnan pinta-ala on 34,45 neliökilometriä. Vuonna 2021 siellä oli 53 asukasta.
Aiheesta muualla

Kuvia tai muita tiedostoja aiheesta Astet Wikimedia Commonsissa
Puerto Ricon naisten jääkiekkomaajoukkue

Puerto Ricon naisten jääkiekkomaajoukkue edustaa Puerto Ricoa naisten kansainvälisissä jääkiekko-otteluissa. Vuoden 2025 alussa maassa oli 85 rekisteröitynyttä naisjääkiekkoilijaa. Joukkue on ottanut osaa LATAM Cupiin.
Barnas

| Barnas |
| --- | --- |
 vaakuna
 Barnas
 Koordinaatit: 44°40′07″N, 04°10′14″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Largentière
Pinta-ala:  
 – Kokonaispinta-ala:  26,51 km²
Väkiluku (2021):  204
 – Väestötiheys:  7,7 as./km²
Postinumero:  07330
Infobox OKVirheellinen NIMI-arvo: 
Barnas on kunta Ardèchen departementissa Ranskassa. Kunnan pinta-ala on 26,51 neliökilometriä. Vuonna 2021 siellä oli 204 asukasta.
Aiheesta muualla

Kuvia tai muita tiedostoja aiheesta Barnas Wikimedia Commonsissa
Dolinsk

| Dolinsk Долинск |
| --- | --- |
 lippu:  vaakuna
 Sahalinin alueen sijainti Venäjän itäosissa, alla kaupungin sijainti alueella
 Dolinsk
 Koordinaatit: 47.3241°N, 142.7979°E 
Valtio:  Venäjä
Subjekti:  Sahalinin alue
Perustettu:  1884
Korkeus:  20 m
Väkiluku (2010)  ():  12 200
Aikavyöhyke:  UTC+11 (MSK+8)
Rekisterikilpi:  65
 
 dolinsk.admsakhalin.ru 
Infobox OKVirheellinen NIMI-arvo: 
Dolinsk (ven. Долинск) on hieman yli kymmenentuhannen asukkaan kaupunki Sahalinin saarella Venäjän kaukoidässä. Kaupunki sijaitsee saaren kaakkoisosassa laaksossa. Saman laakson eteläpäässä, noin 45 kilometrin päässä sijaitsee myös Sahalinin alueen pääkaupunki Južno-Sahalinsk.  Dolinsk on oman Dolinskin kaupunkipiirinsä ainut kaupunki. Vuonna 2010 kaupungin asukasluku oli 12 200, koko kaupunkipiirin 25 899 (mukana maaseutuväestöä).
Historia

Nykyisen kaupungin alueelle perustivat venäläiset Galkino-Vrasskojen (ven. Галкино-Врасское) kylän vuonna 1884. Paikalla oli jo aiemmin ollut pienimuotoista ainuasutusta, joka tunnettiin nimellä Siantša. Vuonna 1905 kylä siirtyi Venäjän-Japanin sodan ja Portsmouthin rauhansopimuksen seurauksena Japanin keisarikunnan haltuun. Japanin vallan alla asutus kehittyi kaupungiksi ja sai nimen Ochiai (jap. 落合, venäläisittäin Отиай), joka on luultavasti muunnos japanin laaksoa tarkoittavasta sanasta. 1945 kaupunki palautui Neuvostoliiton omistukseen ja nimettiin Dolinskiksi (venäjän sanasta долина, laakso) vuotta myöhemmin.
Historia > Väestökehitys

| Vuosi | Väkiluku |
| --- | --- |
1941: 25 135 *
1959: 14 800 **
1979: 14 800 **
1989: 15 653 *
2002: 12 555 *
2010: 12 200 *
Merkinnät: * väestönlaskenta ** väestönlaskenta (pyöristetty)
Nähtävyydet

Kaupungista luoteeseen sijaitsee rannikolla vesilintujen suojelualue.
Talous

Dolinskissa toimii joitain puuteollisuusalan yrityksiä sekä konepajoja. Kaupunkipiirin alueella louhitaan kivihiiltä, ja myös kalastuksella ja kalan jatkojalostuksella on oma asemansa muiden elinkeinojen joukossa.
Aiheesta muualla

Kartta Sahalinin eteläosasta (Arkistoitu – Internet Archive) (englanniksi)
Sahalinin alueen kaupungit
Hallinnollinen keskus: Južno-Sahalinsk 

Aleksandrovsk-Sahalinski | Aniva | Dolinsk | Holmsk | Korsakov | Kurilsk | Makarov | Nevelsk | Oha | Poronaisk | Šahtjorsk | Severo-Kurilsk | Tomari | Uglegorsk
Sahalinin alue
20. joulukuuta

20. joulukuuta on gregoriaanisen kalenterin mukaan vuoden 354. päivä (355. päivä karkausvuonna). Vuodesta on jäljellä 11 päivää.
Nimipäivät

suomalainen kalenteri: Benjamin, Kerkko
suomenruotsalainen kalenteri: Benjamin, Ben, Benny
ortodoksinen kalenteri: Ignatios, Juha
pohjoissaamenkielinen kalenteri: Benne, Benjáme
vanhemmissa kalentereissa: Ammon, Iisakki, Isaak, Israel, Jaakoppi, Jacob, Jacobus, Jakob, Jakop
Tapahtumia

1522 – Sulttaani Suleiman Suuri hyväksyi Rodoksen vallattuaan Rodoksen ritarien (Johanniittojen) antautumisen ja evakuoinnin. He asettuivat lopulta Maltalle ja tulivat tunnetuksi nimellä Maltan ritarit.
1803 – Louisianan maakauppa toteutui Yhdysvalloissa.
1812 – Grimmin veljesten keräämä satukokoelma Grimmin sadut julkaistiin.
1848 – Ludvig Napoleon Bonaparte vannoi virkansa Ranskan ensimmäisenä presidenttinä.
1860 – Etelä-Carolina irtautui ensimmäisenä Yhdysvaltain osavaltiona Unionista (eli Yhdysvalloista).
1880 – Ensimmäinen buurisota: Bronkhorstspruitin taistelu.
1915 – Viimeiset australialaiset joukot evakuoitiin Gallipolista.
1917 – Tšeka, ensimmäinen Neuvostoliiton salainen poliisi, perustettiin.
1924 – Adolf Hitler pääsi pois Landsbergin vankilasta.
1930 – Suomen eduskunta kokoontui viimeisen kerran Heimolan talossa Helsingissä.
1946 – Draamaelokuva Ihmeellinen on elämä sai ensi-iltansa.
1951 – Ydinreaktori tuotti ensimmäisen kerran sähköä Arcossa Idahossa tutkimusreaktori EBR-1:n valaistessa neljä 200 watin sähkölamppua.
1960 – Etelä-Vietnamin armeijaa ja yhdysvaltalaisia vastaan taistellut sissiliike Vietkong perustettiin.
1973 – Espanjan pääministeri, amiraali Luis Carrero Blanco sai surmansa autopommin räjähdettyä Madridissa.
1973 – Suomen sisäasiainministeriö antoi öljykriisin vuoksi taloudellisen toiminnan sääntelystä poikkeuksellisissa oloissa annetun lain nojalla joukon määräyksiä energian säästämiseksi.
1984 – Yli miljoona litraa bensiiniä kuljettanut juna syöksyi kiskoilta ja syttyi tuleen Summit-rautatietunnelissa Todmordenin kaupungin lähellä Englannissa. Palo on historian suurin maanalainen tulipalo.
1989 – Yhdysvallat lähetti joukkoja Panamaan kukistamaan Manuel Noriegan hallinnon.
1991 – Paul Keatingista tuli Australian pääministeri.
1995 – Nato aloitti rauhanturvatoiminnan Bosnia–Hertsegovinassa.
1995 – Ilmailu: American Airlinesin lento 965:n Boeing 757 törmäsi vuoreen 50 km pohjoiseen Calista Kolumbiassa, 160 ihmistä sai surmansa.
1996 – NeXT ja Apple Computer yhdistyivät, mikä edesauttoi myöhemmin Mac OS X:n syntyä.
1999 – Vermontin korkein oikeus päätti Yhdysvalloissa, että homoseksuaaliset parit ovat oikeutettuja samoihin etuihin ja turvaan kuin naimisissa olevat heteroseksuaalisetkin parit.
1999 – Macaon suvereniteetin siirto: Portugali palautti Macaon Kiinalle.
2001 – Argentiinan presidentti Fernando de la Rúa pakotettiin eroamaan talouskriisin vuoksi.
2005 – Pennsylvanialainen tuomari päätti, ettei Doverin koulupiirissä saa opettaa älykästä suunnittelua.
2006 – Kaupallinen Sävelradio lopetti lähetyksensä, kun sille ei myönnetty toimilupaa jatkaa toimintaansa.
2019 – Yhdysvaltain kuudes puolustushaara Yhdysvaltain avaruusvoimat perustettiin.
Syntyneitä

1537 – Juhana III, Ruotsin kuningas 1569–1592 (k. 1592)
1841 – Ferdinand Buisson, vuoden 1927 Nobelin rauhanpalkinnon saanut ranskalainen pasifisti (k. 1932)
1868 – Harvey Firestone, yhdysvaltalainen autonrenkaiden valmistaja (k. 1938)
1885 – Kaarlo Saarnio, suomalainen näyttelijä (k. 1967)
1890 – Jaroslav Heyrovský, vuoden 1959 Nobelin kemianpalkinnon saanut tšekkiläinen kemisti (k. 1967)
1901 – Robert Van de Graaff, yhdysvaltalainen fyysikko ja keksijä (Van de Graaffin generaattori) (k. 1967)
1909 – Charlie Conacher, kanadalainen jääkiekkoilija (k. 1967)
1916 – Jack Witikka, suomalainen elokuvaohjaaja (k. 2002)
1917 – David Bohm, yhdysvaltalainen kvanttifyysikko ja filosofi (k. 1992)
1920 – Väinö Linna, suomalainen kirjailija (Tuntematon sotilas, Täällä Pohjantähden alla) (k. 1992)
1922 – George Roy Hill, yhdysvaltalainen Oscar-palkittu elokuvaohjaaja (Puhallus) (k. 2002)
1927 – Kim Young-sam, Etelä-Korean presidentti 1993–1998 (k. 2015)
1931 – Jaakko Nousiainen, suomalainen valtio-opin professori (k. 2022)
1933 – Olavi Salonen, suomalainen keskimatkojen juoksija
1937 – Juhana Blomstedt, suomalainen taidemaalari (k. 2010)
1939 – Kathryn Joosten, yhdysvaltalainen näyttelijä (West Wing) (k. 2012)
1940 – Kimmo Pyykkö, suomalainen kuvanveistäjä
1941 – Pekka Säilä, suomalainen tennispelaaja (k. 2009)
1942 – Aritatsu Ogi, japanilainen jalkapalloilija
1943 – Sirkka-Liisa Anttila, suomalainen poliitikko
1945 – Peter Criss, yhdysvaltalainen rumpali ("Kiss")
1946 – Uri Geller, israelilainen ”psyykkisten voimien” televisioesittäjä
1946 – Hannes Manninen, suomalainen poliitikko
1946 – Dick Wolf, yhdysvaltalainen televisiotuottaja (Kova laki)
1948 – Abdulrazak Gurnah, vuoden 2021 Nobelin kirjallisuuspalkinnon saanut tansanialainen kirjailija
1948 – Raimo Olavi Niemi (”Raimo O. Niemi”), suomalainen elokuvaohjaaja
1957 – Billy Bragg, englantilainen muusikko
1957 – Ánna Víssi, kyproksenkreikkalainen laulaja
1963 — Elena, Espanjan prinsessa
1969 – Kenji Ogiwara, japanilainen yhdistetyn hiihtäjä (olympiavoittaja)
1973 – Antti Kasvio, suomalainen uimari
1974 – Pietro Piller Cottrer, italialainen hiihtäjä
1974 – Andô Daisuke (”Die”), japanilainen kitaristi ("Dir en grey")
1977 – Simo Johannes Santapukki (”Sipe Santapukki”), suomalainen rumpali ("Apulanta")
1978 – Geremi Sorele Njitap Fotso (”Geremi”), kamerunilainen jalkapalloilija
1980 – Ashley Cole, englantilainen jalkapalloilija
1980 – Martín Demichelis, argentiinalainen jalkapalloilija
1981 – Julien Benneteau, ranskalainen tennispelaaja
1981   – Janna Hurmerinta, suomalainen laulaja, lauluntekijä ja pianisti
1983 – Jonah Hill, yhdysvaltalainen näyttelijä
1983 – Lucy Pinder, englantilainen malli
1983 – Ognjen Vukojević, kroatialainen jalkapalloilija
1986 – Chay Genoway, kanadalainen jääkiekkoilija
1987 – Michihiro Yasuda, japanilainen jalkapalloilija
1991 – Anthony Gullsten, suomalainen kiipeilijä
1991 – Fabian Schär, sveitsiläinen jalkapalloilija
1991 – Jorge Luiz Frello Filho (”Jorginho”), brasilialaissyntyinen italialainen jalkapalloilija